NORAKSTS

|  |  |
| --- | --- |
| 28.11.2013. | Nr. 15/18 |

###### PAR JELGAVAS PILSĒTAS PAŠVALDĪBAI PIEDEROŠO

###### IEKŠKVARTĀLU INŽENIERTEHNISKO TĪKLU IEGULDĪŠANU

###### SIA ”JELGAVAS ŪDENS” PAMATKAPITĀLĀ

(ziņo I.Škutāne)

 **Atklāti balsojot ar 15 balsīm PAR –** S.Stoļarovs, I.Jakovels, D.Liepiņš, S.Šalājevs,V.Grigorjevs, V.Ļevčenoks, R.Vectirāne, M.Buškevics, A.Garančs, D.Olte, A.Rāviņš, A.Rublis, A.Tomašūns, J.Strods, R.Šlegelmilhs, **PRET-** nav, **ATTURAS** – nav,

Saskaņā ar Latvijas Republikas likuma ”Par pašvaldībām” 14.panta pirmās daļas 1.punktu un otrās daļas 3.punktu, 21.panta pirmās daļas 17.punktu, Valsts un pašvaldību mantas atsavināšanas likuma 40.pantu un likuma ”Par valsts un pašvaldību kapitāla daļām un kapitālsabiedrībām” 31.panta pirmo daļu un 43.panta pirmās daļas 1.punktu, lai nodrošinātu Jelgavas pilsētas ūdens apgādes un fekāli-saimnieciskās kanalizācijas tīklu racionālu apsaimniekošanu,

**JELGAVAS PILSĒTAS DOME NOLEMJ:**

1. Ieguldīt SIA ”Jelgavas ūdens” (vienotais reģ. Nr. 41703001321) pamatkapitālā kā mantisko ieguldījumu Jelgavas pilsētas pašvaldībai piederošos iekškvartāla inženiertehniskos tīklus – ūdens apgādes un fekāli-saimnieciskās kanalizācijas tīklus (pielikumā) par kopējo vērtību Ls 122 165 (viens simts divdesmit divi tūkstoši viens simts sešdesmit pieci lati), kas noteikta atbilstoši Uzņēmumu reģistra apstiprinātā mantisko ieguldījumu novērtēšanas eksperta AS ”BDO” vērtējumam, palielinot SIA ”Jelgavas ūdens” pamatkapitālu par Ls 122 165.
2. Lēmuma izpildi kontrolēt pašvaldības izpilddirektorei I.Škutānei.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2013.gada 28.novembrī